รายงานการสำรวจความโปร่งใส ด้านงบประมาณแห่งชาติ ในภาคเอเชียอาคเนย์
งานวิจัยชิ้นใหม่ระบุว่า ประเทศต่างๆ ในเอเชียตะวันออกเฉียงใต้ ได้รับการจัดอันดับไม่ค่อยดีนัก ในการสำรวจเรื่องความความโปร่งใส และการเปิดเ
รายงานบอกว่ารัฐบาลประเทศทางเอเชียตะวันออกเฉียงใต้ควรปรับปรุงเรื่องความโปร่งใส และความน่าเชื่อถือให้มากขึ้น ในรายงานการจัดอันดับความโปร่งใส ของการเปิดเผยข้อมูลด้านงบประมาณของประเทศต่างๆซึ่งจัดทำขึ้นโดยสถาบัน InternationalBudget Partnership หรือ IBP ในกรุงวอชิงตันระบุว่าประเทศส่วนใหญ่ ไม่มีความพร้อมในการเปิดเผยข้อมูลด้านงบประมาณ และรายละเอียดการใช้จ่ายในโครงการต่างๆของรัฐบาล คุณ Malou Mangahas ผอ.ใหญ่ของศูนย์ InvestigativeJournalism ที่ฟิลิปปินส์ กล่าวว่าในหลายประเทศสาธารณชนมักจะถูกปิดหูปิดตา จากข้อมูลด้านงบประมาณการใช้จ่ายของรัฐบาล คุณ Mangahas บอกว่ารายงานของIBP เปิดเผยเรื่องที่น่าเศร้าใจ คือราว 80%ของรัฐบาลประเทศต่างๆ 85 ประเทศทั่วโลก มีความไม่โปร่งใส เกี่ยวกับกระบวนการจัดทำงบประมาณซึ่งหมายถึงการประพฤติผิด ละเมิดกฎหมายและการคอร์รับชั่นเงินหลวงทั้งระดับเล็ก ไปจนถึงระดับใหญ่ในหลายประเทศ สถาบัน International Budget Partnership ทำงานร่วมกับองค์กรต่างๆ ในประเทศกำลังพัฒนาในการวิเคราะห์ตรวจสอบและวางแนวทางการจัดทำงบประมาณของรัฐบาล เพื่อให้แน่ใจว่างบประมาณต่างๆ จะสนองตอบต่อความต้องการของคนยากจนตลอดจนการทำให้เกิดความโปร่งใส และความน่าเชื่อถือมากขึ้น โดยในการจัดอันดับครั้งล่าสุดประเทศที่มีความโปร่งใส ในการจัดทำงบประมาณอันดับต้นๆ คือ อังกฤษ อาฟริกาใต้ฝรั่งเศส นิวซีแลนด์ และสหรัฐ ส่วนประเทศที่มีความโปร่งใสในอันดับต่ำๆ ได้แก่อังโกล่า ซาอุดิอาระเบีย รวันดา ซูดานและสาธารณรัฐประชาธิปไตยคองโกสำหรับประเทศในเอเชียตะวันออกเฉียงใต้นั้นเวียดนามและกัมพูชาถูกจัดอยู่ในอันดับต่ำกว่าประเทศอื่นๆ คุณ Kim Song Cheaจากองค์กรเอกชนที่ไม่แสวงหาผลกำไร Forum ในกัมพูชาบอกว่ารัฐบาลกัมพูชา แทบจะไม่เปิดเผยข้อมูลด้านงบประมาณ และกิจกรรมทางการเงินต่างๆของรัฐบาลต่อสาธารณในช่วงปีงบประมาณและว่าเวลานี้กัมพูชากำลังเผชิญความท้าทายหลายประการเช่นการขาดแคลนเงินทุนเพื่อใช้ในการตรวจสอบความโปร่งใสของรัฐบาล และขาดแคลนวิธีกดดันให้รัฐบาลออกกฎหมายให้เสรีภาพด้านข้อมูลข่าวสาร คุณ Song Chea บอกว่าประเทศผู้บริจาคเงินช่วยเหลือซึ่งเป็นรายได้ส่วนใหญ่ของรัฐบาลกัมพูชาควรกดดันกัมพูชาในเรื่องความโปร่งใส และการเปิดเผยข้อมูลดังกล่าว ในขณะเดียวกัน ตามรายงานชิ้นนี้ฟิลิปปินส์ มาเลเซีย และประเทศไทยล้านอยู่ในกลุ่มประเทศที่ขาดความโปร่งใส ด้านข้อมูลการจัดทำงบประมาณเช่นกันจะมีเพียงแค่อินโดนีเซียเท่านั้น ที่แสดงความก้าวหน้าในเรื่องนี้ ในช่วงไม่กี่ปีที่ผ่านมาโดยอินโดนีเซียถูกจัดอันดับอยู่ในช่วงครึ่งแรกของประเทศ ที่สามารถเปิดเผยข้อมูลด้านงบประมาณต่อสาธารณชนได้ รายงานของ IBP เรียกร้องให้รัฐบาลประเทศต่างๆเร่งหามาตรการปรับปรุงความโปร่งใส และความน่าเชื่อถือของในการจัดทำงบประมาณและยังขอร้องให้ประเทศผู้บริจาคเงินช่วยเหลือ ช่วยให้น้ำหนักกับการเปิดเผยข้อมูลด้านการเงินต่อสาธารณชนในประเทศผู้รับบริจาคมากขึ้นด้วย นอกจากนี้ IBPยังแนะนำให้รัฐบาลประเทศต่างๆ จัดให้มีข้อมูลด้านงบประมาณ ที่เหมาะสมทางอินเตอร์เนตและเพิ่มช่องทางให้ประชาชนได้เข้าถึงข้อมูลดังกล่าวได้ง่ายขึ้น รวมถึงการเผยแพร่ข้อมูลผ่านทางวิทยุในประเทศที่ประชาชนมีอัตราความสามารถในการอ่านเขียนหนังสือต่ำด้วย